b'\n_START_ARTICLE_\nClive Staples Lewis\n_START_SECTION_\nCopil\xc4\x83ria\n_START_PARAGRAPH_\nClive Staples Lewis s-a n\xc4\x83scut \xc3\xaen Belfast, Irlanda, la 29 noiembrie 1898. Fiul al lui Albert James Lewis (1863\xe2\x80\x931929), descendentul unor fermieri galezi, \xc8\x99i Flora Augusta Hamilton Lewis (1862\xe2\x80\x931908), fat\xc4\x83 de preot.\n_START_SECTION_\nConvertirea la cre\xc8\x99tinism\n_START_PARAGRAPH_\n\xc3\x8en tinere\xc8\x9be, C. S. Lewis s-a \xc3\xaendep\xc4\x83rtat de credin\xc8\x9ba \xc3\xaen Dumnezeu. \xc3\x8en timpul studen\xc8\x9biei, a publicat o colec\xc8\x9bie de poeme cu titlul \'Spirite \xc3\xaenrobite\' (Spirits in Bondage), din care face parte \xc8\x99i \'P\xc3\xa2inea noastr\xc4\x83 cea de toate zilele\', unde spunea: \xe2\x80\x9eNu avem nevoie de cuvinte barbare, nici de farmec sacru/ Ca s\xc4\x83 st\xc3\xa2rnim necunoscutul.\xe2\x80\x9d - traducere de Nicoleta Samson). Va deveni credincios \xc3\xaen urma lungilor discu\xc8\x9bii purtate cu prietenul s\xc4\x83u J.R.R. Tolkien, prefer\xc3\xa2nd \xc3\xaens\xc4\x83 cultul anglican celui catolic. O mare influen\xc8\x9b\xc4\x83 asupra lui Lewis a avut \xc8\x99i Owen Barfield (1898 - 1997), pe care l-a cunoscut \xc3\xaen 1919._NEWLINE_C.S. Lewis \xc3\xae\xc8\x99i descrie pe larg convertirea \xc3\xaen autobiografia sa, Surprised by Joy, publicat\xc4\x83 \xc8\x99i \xc3\xaen limba rom\xc3\xa2n\xc4\x83: Surprins de Bucurie, trad. Emanuel Con\xc8\x9bac, prefa\xc8\x9b\xc4\x83 de Walter Hooper, Humanitas, Bucure\xc8\x99ti, 2008.\n_START_SECTION_\nPrietenia cu Joy Gresham\n_START_PARAGRAPH_\nC. S. Lewis s-a c\xc4\x83s\xc4\x83torit cu Joy Gresham. Aceasta avea doi fii (David \xc8\x99i Douglas) \xc3\xaen urma c\xc4\x83sniciei cu scriitorul William Gresham, de care s-a desp\xc4\x83r\xc8\x9bit deoarece acesta era alcoolic. \xc3\x8ens\xc4\x83, dup\xc4\x83 ce s-a pl\xc3\xa2ns de o durere de \xc8\x99old, a fost diagnosticat\xc4\x83 cu cancer osos.  Ea a murit \xc3\xaen 1960, dar Lewis a continuat s\xc4\x83-i creasc\xc4\x83 pe b\xc4\x83ie\xc8\x9bii lui.\n_START_SECTION_\nMoartea\n_START_PARAGRAPH_\nLa \xc3\xaenceputul lunii iunie 1961, Lewis s-a \xc3\xaemboln\xc4\x83vit de nefrit\xc4\x83. Ca urmare a suferin\xc8\x9bei, \xc8\x99i-a \xc3\xaentrerupt activitatea la catedr\xc4\x83. \xc3\x8en prim\xc4\x83vara lui 1963 p\xc4\x83rea c\xc4\x83 \xc8\x99i-a revenit \xc3\xaen puteri, \xc3\xaens\xc4\x83 \xc3\xaen 15 iulie s-a sim\xc8\x9bit din nou r\xc4\x83u \xc8\x99i \xc3\xaen ziua urm\xc4\x83toare a f\xc4\x83cut un preinfarct. \xc3\x8en august, \xc8\x99i-a \xc3\xaenaintat demisia. Un blocaj renal i-a pecetluit soarta. A murit \xc3\xaen 22 noiembrie, cu o s\xc4\x83pt\xc4\x83m\xc3\xa2n\xc4\x83 \xc3\xaenainte de \xc3\xaemplinirea v\xc3\xa2rstei de 65 de ani, \xc3\xaen ziua c\xc3\xa2nd a fost asasinat pre\xc8\x99edintele american John F. Kennedy la Dallas. \xc3\x8en aceea\xc8\x99i zi a murit \xc8\x99i Aldous Huxley, autorul celebrului roman "Minunata lume nou\xc4\x83"". C. S. Lewis este celebrat \xc3\xaen calendarul Bisericii Anglicane \xc3\xaen data de 22 noiembrie.\n_START_SECTION_\nProfesorul universitar\n_START_PARAGRAPH_\nC. S. Lewis devine \'fellow\'  la Magdalen College, Oxford, \xc3\xaen 1925, unde a predat vreme de aproape trei decenii, p\xc3\xa2n\xc4\x83 \xc3\xaen 1954, c\xc3\xa2nd este numit profesor la Universitatea din Cambridge.\n_START_SECTION_\nTrilogia spa\xc8\x9bial\xc4\x83\n_START_PARAGRAPH_\nEste alc\xc4\x83tuit\xc4\x83 din trei volume: Departe de planeta t\xc4\x83cut\xc4\x83 (Out of the Silent Planet), Perelandra \xc8\x99i Hidoasa fort\xc4\x83rea\xc8\x9b\xc4\x83 (That Hideous Strength). Mihaela Morariu consider\xc4\x83 c\xc4\x83 ele sunt mai apropiate de scrierile lui Ray Bradbury ori David Lindsay dec\xc3\xa2t de scrierile unor \xe2\x80\x9eprofe\xc8\x9bi sociali\xe2\x80\x9d, precum Aldous Huxley ori George Orwell. Eroul principal este profesorul dr. Elwin Ransom (\xe2\x80\x9eransom\xe2\x80\x9d=\xe2\x80\x9er\xc4\x83scump\xc4\x83rare, salvare\xe2\x80\x9d, personaj ce prezint\xc4\x83 unele asem\xc4\x83n\xc4\x83ri cu J.R.R. Tolkien.\n_START_SECTION_\nAlte opere\n_START_PARAGRAPH_\n\xc3\x8entre scrierile sale din perioada profesoratului de la Cambridge se num\xc4\x83r\xc4\x83 Reflections on the Psalms (Medita\xc8\x9bii la Psalmi, trad. Emanuel Con\xc8\x9bac, Humanitas, Bucure\xc8\x99ti, 2013).\n_START_SECTION_\nApologetul cre\xc8\x99tin\n_START_PARAGRAPH_\n"Ferigi si elefanti"\n_START_SECTION_\nCritici aduse\n_START_PARAGRAPH_\n\xc3\x8en ciuda popularit\xc4\x83\xc8\x9bii lor, lucr\xc4\x83rile lui C.S. Lewis au fost aspru criticate. Cunoscutul ciclul al Cronicilor din Narnia a fost acuzat c\xc4\x83 face propagand\xc4\x83 religioas\xc4\x83, este marcat de misoginism, rasism \xc8\x99i sadism emo\xc8\x9bional. Dan Barker, un preot devenit ateu, critic\xc4\x83 Mere Christianity \xc3\xaen volumul Losing Faith in Faith: From Preacher to Atheist, consider\xc3\xa2nd c\xc4\x83 istoria este plin\xc4\x83 de exemple tragice, provocate de "moralitatea cre\xc8\x99tin\xc4\x83". Apologiile cre\xc8\x99tine constituie subiectul volumelor C. S. Lewis and the Search for Rational Religion _NEWLINE_de John Beversluis \xc8\x99i God\'s Defenders: What They Believe and Why They Are Wrong de S. T. Joshi.'